તમે નૈ માનો પણ હવે તો અમે અમારી ભવાઈ ખોઈ છે, અમારા જુઠણને ખોયો છે, અમારા ચૌરા ને ચૌટાને ખોયું છે, અરે ! અમારું ગામ અને શેરીઓ ખોઈ છે.શ્યું બાકી રહ્યું છે ખોવાયા વિના ? અમારા ગામના એ ભવાઈના વેશધારીઓ પણ ભૂલી ગયા છે જૂઠણને . હવે તો ઘર ઘરમાં જૂઠણ લટકતા થઈ ગયા છે. ગામ ગામ રહ્યા નથી. માણસ માણસ રહ્યા નથી. ક્યાં છે અમારો કાંતિડો ? બાબુડો કે ત્રિભોવન નાયક ? ક્યાં છે જૂઠણનો વેશ ? અમારું બધું જ ઘસાઈ જ્યું સે, ખોવાઈ જ્યું સે. તમે આ બધુ શ્યું લઈ આયા કે અમારે અમારું બધું ખોવું પડ્યું ?